Crna Gora

Ministarstvo održivog razvoja i turizma

**Programa podsticajnih mjera u oblasti turizma**

**za podršku marketing aktivnostima na emitivnim tržištima za 2019/2020. godinu i organizaciji događaja na sjeveru Crne Gore**

Podgorica, jun 2019. god.

**MJERA II - Podrška marketing aktivnostima na emitivnim tržištima**

**Mjere II A - Podrška za zajedničko oglašavanje na tržištu Izraela**

1. **Predmet podrške:**

Predmet podrške je zajedničko oglašavanje organizovanih programa putovanja koje obuhvata oglašavanje Crne Gore kao turističke destinacije, za ljetnju turističku sezonu i zimsku turističku sezonu 2019/2020. godine, od strane Nacionalne turističke organizacije Crne Gore i organizatora putovanja, sa organizovanim avionskim dolascima u Crnu Goru, u njegovim promotivnim kampanjama na tržištu Izraela (programi koji uključuju organizovane usluge prevoza do Crne Gore i smještaja u Crnoj Gori).

Zajedničko oglašavanje odnosi se isključivo na ponudu paket aranžmana za Crnu Goru koji uključuju predsezonu i postezonu.

1. **Ukupan iznos sredstava:**

Ukupna planirana sredstva za ovu mjeru programa iznose 50.000,00 € (sa PDV-om).

1. **Ciljevi**

Bolji marketing Crne Gore kao turističke destinacije i povećanje turističkog prometa sa emitivnog tržišta Izraela.

1. **Korisnici**

Turističke agencije / turoperatori registrovani u Crnoj Gori, a koji svoje promotivne kampanje realizuju u saradnji sa turoperatorima sa tržišta Izraela koji imaju paket aranžmane sa organizovanim vazdušnim čarter prevozom ili zakupljenim sjedištima na redovnim linijama.

1. **Iznos podrške**

Najveći iznos sredstava koji se može odobriti je do 50.000,00 € i ne više od 50% prihvatljivih troškova. NTOCG ima pravo da traži promjenu pojedinih aktivnosti iz medija plana i predloženog programa i da predloži nove radi usklađivanja sa strateškim dokumentima turizma Crne Gore.

Svaki nosilac oglašavanja treba da priloži samo jedan medija plan za sve vrste zakupa, sa svim aktivnostima po vrstama medija i napomenama kako se realizuju (agencija ili samostalno).

Turistička agencija / turoperator je dužna da iznos u vrijednosti odobrenih sredstava uloži u **zakup medijskog prostora** za offline i online oglašavanje. NTOCG će sredstva uplatiti nakon podnošenja izvještaja o realizaciji aktivnosti.

1. **Namjena sredstava**

Podrška marketing aktivnostima na tržištu Izraela kroz pokrivanje dijela troškova za promotivne kampanje za Crnu Goru za ljetnju turističku sezonu i zimsku turističku sezonu 2019/2020. godine,.

Paket aranžmani za Crnu Goru koji se mogu kandidovati u ovom modelu moraju uključivati i ljetnju i zimsku turističku sezonu.

Prednost će imati prijave za paket aranžmane vazdušnim prevozom koji ostvaruju veći broj putnika u paket aranžmanima za Crnu Goru.

**Marketinške aktivnosti u zakupu prihvatljive za udruženo oglašavanje po ovom modelu su:**

* + oglašavanje u štampanim medijima,
  + oglašavanje na televiziji i radiju,
  + ulično oglašavanje (plakati, displeji na javnim prostorima i javnom prevozu),
  + online oglašavanje (uključujući i oglašavanje na društvenim mrežama),

Oglašavanje **u vlastitim prodajnim i promotivnim kanalima** (oglašavanje na vlastitim web i društvenim stranicama, štampana promotivna brošura ili katalog s objavljenim oglasom NTOCG, TV/radio oglašavanje) treba biti dio medija plana ali troškovi vezani za isto ne ulaze u osnovu za obračun podrške.

NTOCG na vlastitim kanalima partnera treba biti prisutan kao partner dok god traje udruženo oglašavanje, odnosno za vrijeme trajanja kandidovanog programa za predmetnu destinaciju.

**Način oglašavanja**

U svim vrstama oglašavanja nosilac oglašavanja mora izvršiti sljedeće:

* objaviti zajednički oglas na kojem najmanje 1/3 prostora sadrži oglašavanje crnogorskog turizma, odnosno vizuelni materijal NTOCG,
* na vlastitim internet stranicama (na „home page“ ili na „landing page“ stranici online kampanje) postaviti online oglase kojima se oglašava crnogorski turizam najmanje u formatu od 300x250, težine 40 KB, a u vlastitim katalozima najmanje 1 stranicu oglasa crnogorskog turizma, odnosno vizuelni materijal NTOCG,
* u slučaju oglašavanja na društvenim mrežama istaknuti i link na odgovarajući kanal NTOCG na istoj društvenoj mreži ili alternativni shodno dogovoru s NTOCG,
* kod radijskog oglašavanja oglas mora završavati sloganom koji odredi NTOCG za oglašavanje crnogorskog turizma,
* kod video/TV oglašavanja koristiti materijal koji odobri NTOCG.
* Svi učesnici udruženog oglašavanja dužni su na vlastitim internet stranicama postaviti online oglase kojima se oglašava crnogorski turizam, odnosno NTOCG, najmanje u formatu od 300x250, težine 40 KB (banner NTOCG povezan s web stranicom NTOCG).
* Nosilac oglašavanja dužan je u svim vrstama oglašavanja objaviti oglas iz kojeg će biti jasno da se radi o udruženom oglašavanju NTOCG i partnera.
* Nosilac oglašavanja dužan je prije pokretanja oglašavanja NTOCG dostaviti predlog oglasa na autorizaciju (navesti model/ugovor i nosioca oglašavanja), i odgovoran je za poštovanje autorskih prava u korišćenju materijala za oglašavanje.

1. **Sredstva koja ne ulaze u obračun za podršku od strane NTOCG:**

Korisnik podrške ne može kao svoje učešće u finansiranju projekta prikazati:

* oglašavanje u vlastitim prodajnim i promotivnim kanalima
* ranije investirana sredstva, kao ni
* sredstva koja planira investirati u nekom narednom periodu nakon realizacije aktivnosti podržanog projekta.

1. **Potrebna dokumentacija**

Potrebno je dostaviti sljedeću dokumentaciju:

1. Dokaz o registraciji pravnog lica
2. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv.
3. Kopiju ugovora o uspostavljenoj poslovnoj saradnji sa turoperatorom sa nekog od pomenutih tržišta.
4. Reference kompanija (turističke agencije / turoperatora registrovane u Crnoj Gori i turoperatora sa emitivnog tržišta sa kojim sarađuju)
5. Popunjenu prijavu i obrasce iz priloga:

* Udruženo oglašavanje sa turoperatorima - vlastiti promotivni kanali
* Udruženo oglašavanje sa turoperatorima - zakupljeni kanali
* Medija plan po godinama.

1. Detaljan program za Crnu Goru koji se kandiduje za 2019. godinu i zimsku turističku sezonu 2019/2020. godine (period operacija, broj linija, broj rotacija u svakom razdoblju, kapacitet aviona, gradovi na koje se programi odnose i slično).
2. Turistička agencija / turoperator će uz dokumentaciju o sprovedenom udruženom oglašavanju dostaviti i izjavu o ostvarenom broju linija, rotacija, gostiju u svakoj opštini (sadržaj izjave će biti priložen uz ugovor).

Svi podaci koje partneri u svojim kandidaturama dostavljaju NTOCG se smatraju strogo povjerljivim i koriste se isključivo kao dokumentacija za kandidovanje promotivnih kampanja i njihovu realizaciju.

Navedenu dokumentaciju o realizovanom programu NTOCG će koristiti u cilju praćenja učinka programa udruženog oglašavanja.

Ukoliko se dostavlja dokumentacija na stranom jeziku mora je pratiti ovjeren prevod od strane sudskog tumača na jezik u službenoj upotrebi u Crnoj Gori.

Ministarstvo održivog razvoja i turizma i NTOCG zadržava pravo da od podnosioca zahtjeva zatraži dodatna pojašnjenja.

1. **Način podnošenja zahtjeva i dokumentacije**

Potencijalni korisnici prijavljuju projekte podnoseći zahtjev (prijavu) za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: *Nacionalna turistička organizacija Crne Gore, Marka Miljanova 17, Podgorica*, direktno na arhivu sa oznakom: „Prijava na Javni poziv za podnošenje zahtjeva za dobijanje podrške za zajedničko oglašavanje na tržištu Izraela”.

Potencijalni korisnik može dostaviti samo jedan zahtjev.

1. **Zahtjevi koji se neće razmatrati**
2. Zahtjevi turoperatora/turističkih agencija koji ne ispunjavaju uslov shodno tački 4. Programa
3. Zahtjevi čija dokumentacija nije kompletna shodno tački 8. Programa
4. Neblagovremeno dostavljeni zahtjevi odnosno dostavljeni nakon definisanog roka;
5. Zahtjevi koji se odnose na projekte koji nijesu predmet ovog Programa;
6. Zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
7. **Rangiranje**

Pri odabiru programa posebno će se razmatrati predlog medija plana, iznos sredstava koja se planiraju uložiti, odnos učešća turoperator / NTO CG, podaci o broju gostiju koje je turoperator sa svojim programom ostvario u 2017. i 2018. godini i okvirni plan za 2019. godinu.

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za Mjeru Programa.

Ako posljednji projekat na bodovnoj listi prelazi ukupno opredijeljeni iznos za ovu mjeru Programa, projekat može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

1. **Objava Javnog poziva**

Javni poziv za podnošenje zahtjeva za dobijanje podrške za zajedničko oglašavanje na tržištu Izraela objavljuje se na internet stranicama Ministarstva održivog razvoja i turizma i NTOCG.

Ukoliko javni poziv ne uspije NTOCG nije u obavezi ponovnog raspisivanja.

1. **Rok za podnošenje prijava**

Rok za podnošenje prijava je 21 dan od dana objave Javnog poziva.

1. **Postupak donošenja odluke**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira direktor NTOCG. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste proje+kata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje direktor NTOCG, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donosi direktor NTOCG. Sa podnosiocima zahtjeva za odabrane projekte, NTOCG zaključuje ugovor o međusobnim pravima i obavezama u vezi njihove realizacije.

1. **Rok za donošenje odluke i odlučivanje o prigovorima**

Odluka o odabiru projekata i dodjeli sredstava odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donijeće se najkasnije u roku od 45 od dana zatvaranja javnog poziva.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

1. **Lista korisnika kojima su odobrena sredstva**

Lista korisnika kojima su odobrena sredstva sa iznosom i namjenom dodijeljenih sredstava po korisniku biće objavljena na internet stranicama Ministarstva održivog razvoja i turizma i NTOCG u roku od 15 dana od dana donošenja Odluke o odabiru projekata i dodjeli sredstava.

1. **Rok za potpisivanje ugovora**

Nacionalna turistička organizacija će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava, odnosno odlučivanja po prigovorima.

1. **Nadzor**

Radna grupa imenovana od strane direktora NTOCG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTOCG. Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTO CG pisanim putem.

Nosilac oglašavanja dužan je obavijestiti NTOCG ukoliko dođe do promjena u realizaciji programa u odnosu na predloženi program. U slučaju smanjenja realizacije planiranog programa, NTOCG može smanjiti ili obustaviti dalje zajedničko oglašavanje, i u tom slučaju mogu biti priznati samo troškovi realizovani do trenutka smanjenja predloženog programa u skladu s propisanim uslovima. U slučaju utvrđivanja nepravilnosti u korišćenju odobrenih sredstava, direktor NTO CG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

1. **Obaveze korisnika su da:**

● Potpiše ugovor

● Sredstva iskoristi namjenski

● NTO CG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije i drugu dokumentaciju shodno ugovoru)

● NTO CG dostavi izvještaj o realizaciji (ostvareni rezultati, press clipping, fotografije, ciljevi, efekti i sl)

● Na zahtjev NTO CG pruži na uvid i dodatnu naknadno traženu dokumentaciju

● Realizuje i druge obaveze definisane ugovorom.

**Mjera II B - Podrška za sprovođenje zajedničke kampanje sa turoperatorima**

**1. Predmet podrške:**

Predmet podrške je sprovođenje ciljanih zajedničke kampanje sa turoperatorima koji dovode goste sa ključnih emitivnih tržišta za Crnu Goru sa organizovanim avionskim dolascima.

Zajedničke kampanje odnose se na promociju destinacije i ponudu paket aranžmana za Crnu Goru koji uključuju predsezonu i/ili postezonu (januar-maj i oktobar-decembar)

**2. Ukupan iznos sredstava:**

Ukupna planirana sredstva za ovu mjeru programa iznose 150.000,00 € (sa PDV-om).

**3. Mogući partneri:**

Turoperatori koji dovode goste u Crnu Goru organizovanim avionskim prevozom i koji u narednom periodu planiraju da povećaju broj rotacija u pred i post sezoni kao i u narednim godinama.

Prilikom odabira partnera u obzir će se uzimati usklađenost programa sa osnovnim strateškim ciljevima crnogorskog turizma i prisustvo turoperatora (postojanje predstavništva) na ključnim emitivnim tržištima. Cilj kampanja je podizanje nivoa poznavanja brenda Montenegro Wild Beauty.

**4. Potrebna dokumentacija za prijavljivanje:**

Potencijalni partneri moraju dostaviti:

• Popunjena prijava (formular 1: Prijava)

• Plan zajedničke kampanje koji uključuje kreativni koncept kampanje, ciljane strateške geo zone (gdje će se sprovoditi kampanja) produkciju materijala i sl., medija plan za sprovođenje zajedničke medijske kampanje (medija plan, formular 2 – media plan – zakupljeni kanali i formular 3 – media plan – vlastiti promotivni kanali)

• Finansijski plan

• Reference turoperatora

• Ovjerenu potvrdu o trajanju odvijanja programa (formular 4)

• Lista partnera kompanije u Crnoj Gori

• Potvrdu o registraciji partnera u matičnoj zemlji

• Lista predstavništava u zemljama van matične zemlje (ukoliko je primjenjivo)

• Vrste programa uključujući i proizvode posebnih interesa

• Broj rotacija i gostiju iz 2016. i 2017. i 2018. godine koji su posredstvom turoperatora boravili u Crnoj Gori (sadržano u formularu 4)

• Broj rotacija planiran za 2019. godinu. (sadržano u formularu 4)

• Potencijal za rast u narednim godinama (koliko je planirano povećanje broja gostiju)

• Planirano proširenje postojećih ili uvođenje novih programa za Crnu Goru.

Ukoliko se dostavlja dokumentacija na stranom jeziku mora je pratiti ovjeren prevod od strane sudskog tumača na jeziku u službenoj upotrebi u Crnoj Gori.

Ministarstvo održivog razvoja i turizma i NTOCG zadržava pravo da od podnosioca zahtjeva zatraži dodatna pojašnjenja.

**5. Iznos podrške i način plaćanja**

Najveći iznos sredstava koji se može odobriti je, 150.000,00 €. NTOCG ima pravo da traži promjenu pojedinih aktivnosti definisanih zajedničkom kampanjom i da predloži nove aktivnosti radi usklađivanja sa Strateškim dokumentima turizma Crne Gore. Minimalni iznos učešća partnera za ciljane zajedničke kampanje iznosi 75.000 € sopstvenih stredstava.

NTO CG će sredstva uplatiti nakon podnošenja izvještaja o realizaciji medijske kampanje i finansijskog izvještaja.

**6. Namjena sredstava**

Podrška realizaciji zajedničke kampanje na emitivna tržišta Velike Britanije, Njemačke, Austrije, Francuske i Poljske kroz pokrivanje dijela troškova za promotivne kampanje za Crnu Goru tokom 2019. godine.

Kampanja uključuje osmišljavanje kreativnog koncepta, produkciju materijala, ciljane strateške geo zone (gdje će se sprovoditi kampanja) i sl., promotivne aktivnosti kroz “online” i “offline” kanale komunikacije organizaciju zajedničkih prezentacija i pres konferencija i organizaciju studijskih posjeta.

**7. Sredstva koja ne ulaze u obračun za podršku od strane NTOCG**

Korisnik podrške ne može kao svoje učešće u finansiranju projekta prikazati ranije investirana sredstva, kao ni sredstva koja planira investirati u nekom narednom periodu nakon realizacije aktivnosti podržanog projekta.

**8. Način podnošenja zahtjeva i dokumentacije**

Zahtjev sa pratećom dokumentacijom se dostavlja na adresu: Nacionalna turistička organizacija Crne Gore, Marka Miljanova 17, Podgorica, direktno na arhivu sa oznakom: „Prijava na Javni poziv za podnošenje zahtjeva za dobijanje podrške za sprovođenje zajedničke kampanje sa turoperatorima“.

Potencijalni korisnik može dostaviti samo jedan zahtjev.

**9. Zahtjevi koji se neće razmatrati**

a) Zahtjevi koji ne sadrže svu traženu dokumentaciju u skladu sa uslovima iz Programa;

b) Neblagovremeno dostavljeni zahtjevi odnosno dostavljeni nakon definisanog roka;

c) Zahtjevi koji se odnose na projekte koji nijesu predmet ovog Programa;

d) Zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;

**10. Rangiranje**

Pri odabiru programa posebno će se razmatrati predlog plana kampanje i definisane zajedničke aktivnosti, medija plan, mreža predstavništava turoperatora, iznos sredstava koja se planiraju uložiti, podaci o broju gostiju koje turoperator planira dovesti u Crnu Goru u 2019 godini, kao i realizovani programi za 2016, 2017. i 2018. godinu.

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za Mjeru Programa.

Ako posljednji projekat na bodovnoj listi prelazi ukupno opredijeljeni iznos za ovu mjeru Programa, projekat može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

**11. Objava Javnog poziva**

Javni poziv za podnošenje zahtjeva za dobijanje podrške za sprovođenje zajedničke kampanje sa turoperatorima objavljuje se na internet stranicama Ministarstva održivog razvoja i turizma i NTOCG.

Ukoliko javni poziv ne uspije NTOCG nije u obavezi ponovnog raspisivanja.

**12. Rok za podnošenje prijava**

Rok za podnošenje prijava je 21 dan od dana objave Javnog poziva.

**13. Postupak donošenja odluke**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira direktor NTOCG. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje direktor NTOCG, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donosi direktor NTOCG. Sa podnosiocima zahtjeva za odabrane projekte, NTOCG zaključuje ugovor o međusobnim pravima i obavezama u vezi njihove realizacije.

**14. Rok za donošenje odluke i odlučivanje o prigovorima**

Odluka o odabiru projekata i dodjeli sredstava odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donijeće se najkasnije u roku od 45 od dana zatvaranja Javnog poziva.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

**15. Lista korisnika kojima su odobrena sredstva**

Lista korisnika kojima su odobrena sredstva sa iznosom i namjenom dodijeljenih sredstava po korisniku biće objavljena na internet stranicama Ministarstva održivog razvoja i turizma i NTOCG u roku od 15 dana od dana donošenja Odluke o odabiru projekata i dodjeli sredstava.

**16. Rok za potpisivanje ugovora**

Nacionalna turistička organizacija će sa odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava, odnosno odlučivanja po prigovorima.

**17. Nadzor**

Radna grupa imenovana od strane direktora NTOCG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTOCG. Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTOCG pisanim putem.

Korisnik sredstava dužan je obavijestiti NTOCG ukoliko dođe do promjena u realizaciji programa u odnosu na predloženi program. U slučaju smanjenja realizacije planiranog programa, NTOCG može smanjiti ili obustaviti dalje zajedničke aktivnosti, i u tom slučaju mogu biti priznati samo troškovi realizovani do trenutka smanjenja predloženog programa u skladu s propisanim uslovima. U slučaju utvrđivanja nepravilnosti u korišćenju odobrenih sredstava, direktor NTOCG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**18. Obaveze korisnika su da:**

● Potpiše ugovor

● Sredstva iskoristi namjenski

● NTO CG dostavi izvještaj o realizaciji marketing kampanje

● NTO CG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije i drugu dokumentaciju shodno ugovoru)

● Na zahtjev NTO CG pruži na uvid i dodatnu naknadno traženu dokumentaciju

● Realizuje i druge obaveze definisane ugovorom.

**Mjera III - Organizovanje manifestacija**

**Mjera III D) Podrška događajima na sjeveru Crne Gore**

**1. Predmet podrške:** Dodjela sredstava za pokrivanje dijela troškova organizacije manifestacija/festivala.

**2. Cilj:** Podizanje imidža i prepoznatljivosti Crne Gore i diversifikacija turističke ponude kroz razvoj manifestacionog turizma (organizovanje zabavnih, kulturnih, sportskih i sličnih događanja).

**3. Korisnici**

Korisnici podrške su organizatori manifestacija iz sljedećih kategorija:

a) jedinice lokalne samouprave

b) turističke organizacije

c) sportski savezi i druge asocijacije i udruženja

d) nevladine organizacije

e) javne ustanove

f) ostali subjekti sa statusom pravnog lica.

Podnosilac zahtjeva može aplicirati samo sa jednim projektom.

Za sredstva se ne mogu prijaviti subjekti koji još uvijek nijesu realizovali projekte kojima je odobrena podrška u okviru programa podsticajnih mjera u oblasti turizma.

**4. Namjena sredstava**

Sredstva se mogu koristiti isključivo za organizovanje manifestacija, festivala koje imaju zabavni, kuturni, sportski karakter. Program ne uključuje podršku stručno tematskih skupova, konferencija i sl.

Sredstva su namijenjena za sufinansiranje troškova nabavke roba i usluga za neposrednu realizaciju manifestacije koji imaju međunarodni, regionalni i nacionalni značaj i koji doprinose razvoju turističke ponude destinacije.

**5. Sredstva se mogu koristiti za:**

● iznajmljivanje opreme (audio i vizualna tehnika, pozornica i sl.) i nabavku radnog/potrošnog materijala vezanih za organizaciju manifestacije;

● iznajmljivanje prostora za održavanje manifestacije;

● iznajmljivanje prevoznih sredstava u svrhu prevoza organizatora i izvođača vezano za organizaciju manifestacije;

● troškove smještaja i putne troškove izvođača i saradnika angažovanih na osnovu ugovora;

● troškove promocije manifestacije;

● usluge obezbjeđenja manifestacije;

● druge opravdane troškove vezane za neposrednu organizaciju manifestacije;

**6. Sredstva se ne mogu koristiti za:**

● kupovinu nekretnina

● troškove redovnog poslovanja organizatora manifestacije (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade)

● izradu studija, elaborata, projektne i druge dokumentacije

● iznajmljivanje i kupovinu vozila za redovno poslovanje organizatora manifestacije

● kancelarijske troškove organizatora

● za sve druge troškove koji nisu vezani za realizaciju prijavljenog projekta i ciljeve Programa.

1. **Ukupno raspoloživa sredstva** za mjeru programa iznose 50.000 €

**8. Iznos podrške**

Najveći iznos sredstava koji se može odobriti je do 20% opravdanih/prihvatljivih troškova, dok je maksimalan iznos podrške 10.000,00 €.

Korisnik je u obavezi obezbijediti preostali iznos sredstava.

Odobrena sredstva u iznosu od 50% mogu biti uplaćena nakon potpisivanja Ugovora, uz uslov da korisnik dostavi avansnu garanciju na taj iznos. Preostalih 50% sredstava uplaćuje se nakon realizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

U slučaju da korisnik nije u mogućnosti dostaviti avansnu garanciju, ukupan iznos odobrenih sredstava uplaćuje se nakon realizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

**9. Potrebna dokumentacija:**

a) Zahtjev sa obrazloženjem po svakoj tački kriterijuma za ocjenu;

b) Opis projekta koji sadrži:

* naziv, termin, mjesto održavanja i trajanje manifestacije;
* podatke o organizatoru i njegovim ključnim partnerima;
* organizaciona tijela i model;
* programski koncept;
* uključenost ambijentalnih prednosti i opšte turističke atraktivnosti (ponude) Crne Gore u program (animativni i slični sadržaji);
* procjenu medijske pokrivenosti na značajnim emitivnim turističkim tržištima;
* procjenu ukupnog broja posjetilaca;
* karakter manifestacije:

-međunarodni (učesnici iz Crne Gore, zemalja iz regiona i drugih zemalja),

-regionalni (učesnici iz Crne Gore i drugih zemalja iz regiona),

-nacionalni (učesnici iz Crne Gore);

* procjenu ekonomskih efekata manifestacije;
* stečeni renome manifestacije;
* druge informacije relevantne za procesiranje zahtjeva;

c) Finansijski plan sa:

1. troškovnikom;
2. projektovanim izvorima finansiranja sa dokazima o istim;
3. obrazloženim pozicijama na koje se odnosi tražena novčana pomoć;
4. ostalim bitnim finansijskim podacima i pokazateljima;

d) Dokaz o pravnom statusu podnosioca zahtjeva, dokaz o registraciji;

e) Potvrdu o dobijenim sredstvima od strane državnih organa i institucija i njihovom namjenskom korišćenju, za protekle tri godine ili izjava podnosioca zahtjeva;

f) Izjavu da pod punom materijalnom i krivičnom odgovornošću izjavljuje:

- da su podaci dati u zahtjevu tačni;

- da je procjena ukupnog broja posjetilaca data na osnovu prošlogodišnje evidencije (broj prodatih karata), ukoliko je manifestacija bila organizovana, a ukoliko nije da se temelji na realnim osnovama;

g) Izjavu pod punom materijalnom i krivičnom odgovornošću kojom izjavljuje da će izvođači, tehnička lica koja su angažovana na poslovima organizacije i dr. lica angažovana od strane korisnika boraviti u objektima koji posjeduju odobrenje za obavljanje djelatnosti ili rješenje o upisu u Centralni turistički registar.

Ministarstvo održivog razvoja i turizma zadržava pravo da od podnosioca zahtjeva zatraži dodatna pojašnjenja zahtjeva.

**10. Način podnošenja zahtjeva i dokumentacije**

Potencijalni korisnici prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: Nacionalna turistička organizacija Crne Gore, Marka Miljanova 17, Podgorica, direktno na arhivu sa oznakom: „Prijava na Javni poziv za podnošenje zahtjeva za dobijanje podrške za organizaciju događaja na sjeveru Crne Gore“.

**11. Zahtjevi koji se neće razmatrati:**

a) zahtjevi čija dokumentacija nije kompletna, u smislu tačke 9;

b) neblagovremeni zahtjevi, dostavljeni nakon definisanog roka;

c) zahtjevi koji se odnose na manifestacije čije mjesto održavanja je van teritorije Crne Gore;

d) zahtjevi koje dostave subjekti koji ne pripadaju definisanim kategorijama;

e) zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;

f) zahtjevi koje podnesu subjekti koji još uvijek nijesu realizovali projekte kojima je odobrena porška u okviru Programa podsticajnih mjera.

**12. Kriterijumi za ocjenu projekata**

|  |  |  |  |
| --- | --- | --- | --- |
|  | **Kriterijumi za ocjenu projekata** | **Bodovi** |  |
|  | **Karakter manifestacije**  -međunarodni (učesnici iz Crne Gore i zemalja iz regiona i drugih zemalja),  -regionalni (učesnici iz Crne Gore i drugih zemalja iz regiona), | Međunarodni 3 boda  Regionalni 1 boda |  |
|  | **Kvalitet i raznovrsnost programa** | Max 3 boda |  |
|  | **Doprinos održivom razvoju**  Ukoliko projekat značajno doprinosi unapređenju turističke ponude, diverzifikaciji turističke ponude, zatim, uključuje oblasti iz zaštite kulturne baštine i životne sredine, kao i ima tendenciju da postane tradicionalnog karaktera. | Max 3 bodova | 6 |
|  | **Promocija manifestacije putem medija** | Inostrani mediji 3 boda  Mediji iz regiona 2 boda  Mediji iz Crne Gore 1 bod |  |
|  | **Broja posjetilaca, prosjek po danu** | najviše 5 bodova |  |
|  | **Trajanje manifestacije** | 3+ dana 4 boda  2 dana 2 boda |  |
|  | **Renome manifestacije**  Održan min. 2 puta u kontinuitetu u Crnoj Gori  Dodijeljena priznanja i nagrade  Nova manifestacija | 1 bod  2 boda  3 boda |  |
|  | **Model finansiranja manifesticije** – komercijalna održivost | Opština i/ili LTO podržava 3 boda  Partneri iz turističke privrede 1 bod |  |
|  | **Razdoblje održavanja događaja** | januar– jun 3 boda  Septembar – decembar 3 boda |  |
|  | **Reference** podnosioca zahtjeva | Podnosilac zahtjeva je realizovao iste ili slične manifestacije 3 boda |  |

**13. Rangiranje**

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa proračunskih sredstava namijenjenih za ovu mjeru Programa.

Ako posljednji projekat na bodovnoj listi prelazi ukupan iznos od 50.000,00 € raspoloživih sredstava projekat može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

**14. Objava Javnog poziva**

Javni poziv za podnošenje zahtjeva za dobijanje podrške za organizaciju događaja na sjeveru Crne Gore objavljuje se na internet stranicama Ministarstva održivog razvoja i turizma i NTOCG.

**15. Rok za podnošenje prijava**

Rok za podnošenje prijava je 21 kalendarski dan od dana objavljivanja javnog poziva.

**16. Postupak donošenja odluke**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira direktor NTOCG. Radna grupa obrađuje i sitematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje direktor NTOCG, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Konačnu Odluku o odabiru projekata donosi direktor NTOCG. Sa podnosiocima zahtjeva za odabrane projekte NTOCG zaključuje ugovor o međusobnim pravima i obavezama u vezi njihove realizacije.

**17. Rok za donošenje odluke**

Odluka o odabiru projekata i dodjeli sredstava donijeće se najkasnije u roku od 45 dana od zatvaranja

javnog poziva.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

**18. Lista korisnika kojima su odobrena sredstva**

**Lista korisnika kojima su odobrena sredstva** sa iznosom i namjenom dodijeljenih sredstava po korisniku biće objavljena na internet stranicama Ministarstva održivog razoja i turizma i NTOCG u roku od 15 dana od dana donošenja Odluke o odabiru projekata i dodjeli sredstava.

**19. Rok za potpisivanje ugovora**

Ministarstvo održivog razvoja i turizma će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava.

**20. Nadzor**

Radna grupa imenovana od strane direktora NTOCG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTOCG.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTOCG pisanim putem.

U slučaju utvrđivanja nepravilnosti u korišćenju odobrenih sredstava, direktor NTOCG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**21. Obaveze korisnika su da:**

* Potpiše ugovor
* Sredstva iskoristi namjenski
* NTOCG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije izvršenih radova i drugu dokumentaciju shodno ugovoru)
* Dostavi NTOCG izvještaj o radu (ostvareni rezultati, press clipping, fotografije, ciljevi, efekti i sl.)
* Obezbijedi i NTOCG dostavi video materijal sa svim pripadajućim pravima za njegovo korišćenje bez naknade u izradi promotivnih materijala organizacije
* Obezbijedi određeni broj ulaznica, besplatno, za Ministarstvo održivog razvoja i turizma i NTOCG, što će biti precizirano ugovorom
* Na zahtjev NTOCG pruži na uvid i dodatnu naknadno traženu dokumentaciju
* Realizuje i eventualne druge obaveze definisane ugovorom.
* Dostavi kopije odobrenja za rad pružalaca smještajnih usluga u kojima su bili smješteni izvođači, tehničko osoblje i dr.